

Številka: 13

Datum: 30. 1. 2025

**Z A P I S N I K**

13. seje Krajevne skupnosti Osek - Vitovlje, ki je bila dne 28. 1. 2025 v Domu krajanov Osek - Vitovlje, s pričetkom ob 19.30 uri.

"Sejo je skladno s 13. členom Odloka o krajevnih skupnostih v Mestni občini Nova Gorica vodil/-a DOMINIK LIČEN , zadnji izvoljeni predsednik ".

Zapisnik je vodil/-a ­­­­­­­­HELENA WINKLER.

Prisotni: Aneja Ličen, Dominik Ličen, Helena Winkler, Ambrož Vrtovec, Tanja Rijavec, Franc Živec

Odsoten: Anej Peršič

Dnevni red:

1. pregled in potrditev zapisnika prejšnje seje

2. predlogi prioritetnih del v KS za leto 2025 (skupaj s proračunsko kartico)

3. pregled razpoložljivih sredstev za leto 2025

4. potrditev o seznanitvi sklepa za spremembo proračuna za leto 2025

5. inventura

6. izvedba projektov izglasovanih v sklopu participativnega proračuna MONG 2024-2026

7. projekt Varna pot v šolo

8. pobude, mnenja, prošnje

9. drugo ...

Ad 1)

Pregledali smo zapisnik prejšnje seje.

Sklep: Zapisnik soglasno potrdimo.

Ad 2)

Govorili smo o prioritetnih delih v KS Osek – Vitovlje v letu 2025.

Dominik L. predlaga, da bi najprej zaključili dela pri Turistični kmetiji Malovščevo. Meritve naj bi izvedli v februarju. Iz trafo postaje (pri novi Fami) je preko njihovega vinograda speljana cev, ki se konča pri Malovščevi baraki. Barbara Garbari zahteva, da bi se od tam naprej vkopalo cev proti njim in potem mimo sv. Lucije. To bi bilo za kasneje, ko se bo rabilo za daljnovod.

Dominik L. pove, da je poziv za naslednja nujna dela poslal Stjepan Mišković (Vitovlje 38B), in sicer: Na nekaterih odsekih cest po KS je za večjo varnost v prometu potrebno izvesti rezkanje najbolj gladkih in spolzkih delov vozišča, urediti dotrajano talno signalizacijo (Brdo – priključek z večstanovanjskimi hišami, apartmaji Košuta, kmečki turizem Vitus, priključek iz Trajnic na krožno cesto pri Mirku Blažko, ter v Oseku) ter prometno signalizacijo po celotni KS. Potrebno je tudi zaključiti dela pri Prelazu (Vitovlje 38).

Sklep: Sprejmemo seznam prioritetnih del za leto 2025.

Ad 3)

Pregledali smo proračunsko kartico za leto 2025.

Ad 4)

Seznanitveni sklep: sprememba proračuna MONG za leto 2025 je bila sprejeta na seji Mestnega Sveta 19. 12. 2024. Ugotavljamo, da je v okviru Spremembe proračuna MONG za leto 2025, sprejeta tudi Sprememba proračuna Krajevne skupnosti Osek – Vitovlje za leto 2025.

Sklep smo sprejeli, kljub temu, da ocenjujemo, da sredstva ne bodo zadoščala do konca leta 2025.

Ad 5)

Komisija za inventuro je opravila inventuro, pregledala inventurni list, popisala inventar in podpisala nove inventurne liste.

Ad 6)

Dominik L. glede izvedbe participativnega proračuna MONG 2024-2026 pove, da je financiranje s strani Komisije za projekte participativnega proračuna premaknjeno na leto 2026. KS in prijavitelji projektov se s tem ne strinjamo, zato bomo zahtevali sestanek z direktorjem občinske uprave Andrejem Markočičem. Skrbnik projektov za našo KS je Robert Cencič, ki je obljubil, da bodo prišli pogledati situacijo z izvedbo projektov iz participativnega proračuna na teren, a niso prišli. Na sestanek povabimo še Natašo Ipavec in podžupana Marka Tribušona. KS in

Sklep: Dominik L. se dogovori za sestanek na MONG.

Ad 7)

Dominik L. pove, da projekt Varna pot v šolo stoji, kljub obljubam MONG, da se bo zadeva premaknila in dokončala.

Ad 8)

Pobude, mnenja, prošnje:

* Jože Hrovatin, Vitovlje 49A, je poslal prošnjo, da je na kategorizirani cesti JP 784566 v zaselku Dolenje potrebno dokončati meteorno kanalizacijo, ker se je prej ni dalo urediti zaradi težav z lastnikom. Nov lastnik dovoli ureditev. Treba je povezati zgornji del kanalizacije s spodnjim že obstoječim in utrditi bankino s podpornim zidom, ker se poseda in ni varna za prehod težkih vozil (praznenje greznic).

Sklep: Urgentno bomo poslali prošnjo za sanacijo ceste pri hiši Vitovlje 49A.

* Franko Ž. pove, da smo na MONG že poslali prošnjo za obrezovanje dreves ob poteh, cestah na Visokem, Rimcu in Ovčjem placu in po drugih odsekih po KS, kjer je nujno potrebno, vendar se del še ni opravilo.

Sklep: Franko Ž. prevzame zadevo in se pozanima, kdaj bo urejeno.

* Ambrož vpraša, kako je z asfaltacijo ceste v zaselku Rimc.

Dominik L. pove, da je zadevo prevzel Jernej Kogoj (MONG), odgovora ni bilo, in tudi rešilo se ni.

* Franko Ž. dodaja, da je tudi v zaselku Brce potrebno preplastit cesto.
* Na KS je prišla pritožba, da se zid sesuva na cesto, pri hiši Vitovlje 27.

Sklep: Lastniku pošljemo dopis in obvestimo civilno zaščito NG.

* Prejeli smo pritožbo s strani zaselka Užiče, ker je pod zaselkom David Lenščak požagal drevesa in jih tam tudi pustil. Sklepamo, da je to naredil namenoma, ker nekdo pušča avtomobil na njegovi parceli. Požagana drevesa onemogočajo umikanje vozil. Glede rešitve navedenega, bi se morala zmeniti David L. in lastnik avtomobila, ki tam parkira.
* Anja Oblak, Osek 73, je na KS poslala prošnjo za podajo mnenja – sprememba priključka na vaško meteorno kanalizacijo.

Sklep: Soglasno potrdimo in investitorki pošljemo pozitivno mnenje KS.

Ad 9)

Razno:

* Razmišljamo o obnovi kontejnerskih mest v zaselku Visoko
* Manjkata 2 luči javne razsvetljave – ena pri pokopališču Osek in ena iz regionalne ceste proti Krkoču. Infrastruktura je postavljena.

Zadevo prevzame Franko Živec.

Seja je bila zaključena ob 21:30.

Zapisala: Helena Winkler Predsednik KS Osek-Vitovlje

Dominik Ličen